《少傅王公书来谓贞节碑制有泰山之遗不胜愧叹》
明代·邵宝

吾碑敢学泰山碑，不谓溪翁谓似之。天地深恩明主诏，春秋巨笔傅臣词。

石钟追动蒲牢角，风榭馨香柏树枝。山鬼自今须敛避，文星五夜照南离。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。